250 PHENOMENA UNIVERSI. 



Monitum. 



Motus condensationis in aqua, aut aere, aut similibus, 

 per verberationem sive impulsionem manifestus est. Is 

 hujusmodi est. Aeris vel aquae partes, quanto ab impul- 

 su primo seu verbere remotiores sunt, tan to infirmius 

 impetuntur et tardius cedunt ; quanto autem propius, 

 tanto fortius et velocius ; unde necessario fit, ut anterior 

 aer celerius fhgiens posteriorem tardius se expedientem 

 consequatur, atque hoc modo coeant. Postquam autera 

 ex ea coitione major provenerit condensatio quam na- 

 tura patitur, corpora aquae vel aeris, ut se aperiant et 

 laxent, resiliunt et revertuntur. 



Historia. 



FACIES aquae atque omnis fluidi ab agitatione et per- 

 turbatione inaequalis est, idque inaequalitate mobili et 

 successiva, quousque aqua debitam recuperet consisten- 

 tiam, et pressura liberetur ; ut in undis maris et fluvio- 

 rum, etiam postquam vend conciderint, et in omni aqua 

 quovis modo turbata. 



Neque dubium est, quin et similis inaequalitas verse- 

 tur in ventis, qui et ipsi in morem fluctuum se volvunt ; 

 neque vel cessante prima violentia se subito recipiunt in 

 tranquillitatem ; nisi quod in undulatione aeris non in- 

 tervenit motus gravitatis, qui in aqua cum motu libera- 

 tionis a pressura conjungitur. 



Lapis super aquam literaliter jactus (ut pueri ludendo 

 solent) resilit, atque iterum et saepius cadit, et ab aqua 

 repercutitur. Etiam natantes cum ex loco altiore in 

 aquas se saltu dejiciunt, cavent sibi ne in femorum 

 junctura vi aquae secentur. Denique aqua manu aut 

 corpore fortiter percussa, ferulae aut corpora durioria 



